Mateo 12 | Beibele Inthaneteng | Phetolelo ya Lefase le Lefsa
12 Lebakeng leo Jesu a phatša mašemong a mabele ka Sabatha.+ Barutiwa ba gagwe ba swarwa ke tlala ba thoma go roba diako tša mabele ba ja.+
2 Ge ba bona se, Bafarisei ba re go yena:+ “Bona! Barutiwa ba gago ba dira se go sa dumelelwego ke molao gore se dirwe ka Sabatha.”+
3 Yena a re go bona: “Na ga se la ka la bala seo Dafida a ilego a se dira ge yena le banna bao ba bego ba na le yena ba be ba swerwe ke tlala?+
4 Kamoo a ilego a tsena ntlong ya Modimo gomme ba ja dinkgwa tša neo,+ e lego selo seo yena goba bao ba bego ba na le yena ba bego ba sa dumelelwe ke molao+ gore ba ka se ja, ge e se baperisita feela?+
5 Goba, na ga la ka la bala Molaong+ gore ka Disabatha baperisita tempeleng ba swara Sabatha e se e kgethwa gomme ba fo dula ba se na molato?+
6 Eupša ke le botša gore se se fetago tempele+ ka bogolo se mo.
7 Lega go le bjalo, ge e ba le be le kwešišitše se se bolelwago ke gore: ‘Ke nyaka kgaugelo+ e sego sehlabelo,’+ le ka be le se la ba bona molato bao ba se nago molato.
8 Gobane Morwa wa motho ke yena+ Morena wa Sabatha.”+
9 Ka morago ga ge a tlogile lefelong leo a ya ka sinagogeng ya bona,
10 gwa tla motho wa seatla se se omeletšego.+ Ka gona ba mmotšiša ba re: “Na go fodiša ka Sabatha go dumeletšwe ke molao?” Ba re’alo e le gore ba tle ba hwetše se ba kago mo latofatša ka sona.+
11 A re go bona: “Motho ke mang gare ga lena yo e tla rego ge a na le nku e tee, gomme ge e ba nku yeo e wela ka moleteng+ ka Sabatha, a ka se kego a e swara a e ntšha?+
12 Bjale, na motho ga a bohlokwa go feta nku?+ Ka gona, go dira selo se sebotse ka Sabatha go dumeletšwe ke molao.”
13 Ke moka a re go monna yoo: “Otlolla seatla sa gago.” A se otlolla, sa boela sa ba gabotse go swana le seatla se sengwe.+
14 Eupša Bafarisei ba tšwa ba mo lakana gore ba mmolaye.+
15 Jesu ge a tsebile se, a tloga moo. Ba bantši le bona ba mo latela gomme a ba fodiša ka moka,+
16 eupša a ba botša tsebe-go-kwa gore ba se ke ba botša batho ka yena,+
17 e le gore go tle go phethagale se se boletšwego ka Jesaya moporofeta, yo a itšego:
18 “Bonang! Mohlanka wa ka+ yo ke mo kgethilego, moratwa wa ka,+ yo moya wa ka o mo amogetšego! Ke tla bea moya wa ka godimo ga gagwe+ gomme o tla hlalosetša ditšhaba seo toka e lego sona.
19 A ka se ke a tsoša kgang+ goba go hlaba mokgoši; le gona ga go yo a tlago go kwa lentšu la gagwe ditseleng tše dikgolo.
20 Ga go lehlaka le le thinyegilego le a tlago go le robaganya, gomme ga go thapo ya lebone yeo e kunyelelago ye a tlago go e tima,+ go fihla a tliša toka+ ka katlego.
21 Ka kgonthe, ditšhaba di tla holofela leineng la gagwe.”+
22 Ke moka ba mo tlišetša monna yo a nago le motemona, e le sefofu e bile e le semumu; a mo fodiša, moo monna yoo wa semumu a ilego a bolela a ba a bona.
23 Bjale mašaba ka moka a šala a ahlame gomme a re:+ “Na yo mohlomongwe ga se yena Morwa wa Dafida?”+
24 Eitše ge Bafarisei ba ekwa se, ba re: “Motho yo ga a leleke batemona ge e se ka matla a Beletsebubu,* mmuši wa batemona.”+
25 Ka ge a be a tseba menagano ya bona,+ a re go bona: “Mmušo o mongwe le o mongwe wo o aroganego o a šwalalana+ gomme motse o mongwe le o mongwe goba ntlo ye e aroganego e ka se eme.
26 Ka tsela e swanago, ge e ba Sathane a leleka Sathane, gona o ikarogantše; ka gona mmušo wa gagwe o tla ema bjang?
27 Go feta moo, ge e ba ke leleka batemona ka matla a Beletsebubu,+ barwa* ba lena bona ba ba leleka ka a mang? Ke ka baka leo balatedi ba lena ba tlago go le ahlola.
28 Eupša ge e ba ke leleka batemona ka moya wa Modimo, gona Mmušo wa Modimo ruri o le fihletše.+
29 Goba motho a ka šwahlela bjang ntlo ya monna yo matla a tšea thoto ya gagwe, ka ntle le ge pele a ka tlema monna yoo yo matla, ke moka ya ba gona a hulago ntlo ya gagwe?+
30 Yo a sego ka lehlakoreng la ka o lwa le nna gomme yo a sa kgoboketšego le nna o a gašanya.+
31 “Ka baka leo ke re go lena: Batho ba tla lebalelwa mohuta o mongwe le o mongwe wa sebe le thogako, eupša go rogaka moya o mokgethwa go ka se lebalelwe.+
32 Ka mohlala, mang le mang yo a bolelago gampe ka Morwa wa motho, o tla lebalelwa,+ eupša mang le mang yo a bolelago gampe ka moya o mokgethwa, ruri a ka se lebalelwe tshepedišong ye ya dilo goba go yeo e tlago go tla.+
33 “Le dira gore sehlare e be se sebotse le dienywa tša sona e be tše botse goba le bodiša sehlare le dienywa tša sona, gobane sehlare se tsebja ka dienywa tša sona.+
34 Bana ba marabe,+ le ka bolela dilo tše botse bjang, mola le le ba kgopo?+ Gobane molomo o bolela go tšwa go se se tletšego pelong.+
35 Motho yo a lokilego o ntšha dilo tše botse letlotlong la gagwe le lebotse,+ mola motho yo kgopo a ntšha dilo tše kgopo letlotlong la gagwe le lebe.+
36 Ruri ke a le botša, polelo e nngwe le e nngwe yeo e se nago mohola ye batho ba e bolelago, ba tla ikarabela+ mabapi le yona Letšatšing la Kahlolo,
37 gobane ka mantšu a gago o tla bolelwa gore o lokile gomme ka mantšu a gago o tla bonwa molato.”+
38 Ke moka ba bangwe ba bamangwalo le Bafarisei ge ba mo araba ba re: “Morutiši, re nyaka go bona pontšho e tšwago go wena.”+
39 Ge a fetola a re go bona: “Moloko o kgopo le wo o sa botegelego+ Modimo* o dula o nyaka pontšho, eupša ga go pontšho ye o tlago go e newa ge e se pontšho ya moporofeta Jona.+
40 Gobane go etša ge Jona+ a be a le ka mpeng ya hlapi e kgolo matšatši a mararo le mašego a mararo, Morwa wa motho+ le yena o tla ba lebitleng+ matšatši a mararo le mašego a mararo.+
41 Batho ba Ninife ba tla tsoga le moloko wo kahlolong+ gomme ba tla o bona molato+ gobane ba ile ba itshola ka baka la seo Jona+ a ilego a se bolela, eupša ke re yo a fetago Jona ka bogolo o gona mo.
42 Kgošigadi ya borwa+ e tla tsošwa le moloko wo kahlolong gomme e tla o bona molato gobane e ile ya tla e etšwa kgolekgole gore e tle e kwe bohlale bja Solomone. Eupša ke re yo a fetago Solomone ka bogolo o gona mo.+
43 “Ge moya o sa hlwekago o etšwa mothong, o feta mafelong a se nago meetse o nyaka lefelo la boikhutšo, wa se le hwetše.+
44 Ke moka o re: ‘Ke tla boela morago ntlong ya ka ye ke tšwilego go yona,’ ge o fihla o e hwetša e se na modudi eupša e swietšwe e hlwekile e bile e kgabišitšwe.
45 Ke moka wa ya wa tšea meoya e mengwe e šupago e kgopo go feta wona,+ ge e tsene ka gare, e dula moo, maemo a mafelelo a motho yoo e ba a mabe go feta a pele.+ Ke kamoo go tlago go ba ka gona le ka moloko wo o kgopo.”+
46 Ge a sa dutše a bolela le mašaba, mmagwe le bana babo+ ba ema ka ntle ba nyaka go bolela le yena.
47 Ka gona yo mongwe a re go yena: “Bona! Mmago le bana beno ba eme ka ntle, ba nyaka go bolela le wena.”
48 Ge a araba a re go yo a mmotšago: “Mma ke mang gomme bana bešo ke bomang?”+
49 A otlollela letsogo la gagwe go barutiwa ba gagwe, a re: “Mma le bana bešo šeba!+
50 Gobane mang le mang yo a dirago thato ya Tate yo a lego legodimong, yoo ke ngwanešo le kgaetšedi ya ka le mma.”
^ Phetolelo ya lentšu ka lentšu e re, “wa go hlotlola.”
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D40%26Chapter%3D12%26wtlocale%3DSE%26srcid=share⊂ject=Bala Beibele Inthaneteng